Diari Oficial de la Generalitat Valenciana


Sumari del DOGV 3293, del 24-07-1998 (1998/6147)

RESOLUCIÓ de 16 de juliol de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6147


Data del document
:   16-07-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 16 de juliol de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998. [1998/X6147]
  
El dia 22 de desembre de 1997 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recullen va quedar condicionada a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Publicada la Llei 15/1997, de Pressupostos de la Generalitat Valenciana per a 1998, i de conformitat amb el numero 11 de l'article 47 de la Llei d'Hisenda Pública, text refós, aquesta Conselleria va dictar l'Ordre de data 27 de març de 1998 (DOGV núm. 3.216, de 2 d'abril de 1998) en la qual es publicaven els crèdits pressupostaris que finançarien els serveis socials regulats en la citada Ordre de 22 de desembre de 1997. Entre aquests, es determinava la línia de subvenció 432/98 (Projecte 2.479), denominat «Projectes iniciatives Unió Europea», amb una consignació pressupostària de 38.929.573 de PTA.
  
Després de la publicació d'aquesta ordre, s'aproven els projectes per l'òrgan competent de la Unió Europea, de manera que, conegudes tant les accions que s'han de finançar com la quantia de les aportacions de les diverses administracions públiques participants, s'observa que la principal aportació de recursos econòmics prové del Fons Social Europeu, i que la Generalitat Valenciana és l'entitat pública responsable de la major part dels projectes presentats.
  
Mitjançant l'expedient de modificació 16.010/98-151 s'ha incrementat el crèdit d'aquesta línia en 521.233.501 PTA amb motiu dels fons provinents de l'aportació externa del Fons Social Europeu.
  
Per tant, d'acord amb allò exposat i en compliment de l'últim paràgraf de l'article 1 de l'Ordre de 27 de març de l'any actual, resolc:
  
Primer
  
Modificar la quantia de la línia esmentada en els següents termes:
  
- Denominació ?Projectes Iniciatives Unió Europea-
  
- Línia de subvenció: 432/98 (projecte 2479)
  
- Consignació pressupostària: increment de 587.865.317 PTA (fons del Fons Social Europeu), i passa de 99.753.685 PTA a 908.865.454 PTA.
  
Segon
  
Publicar aquesta resolució en el Diari Oficial de la Generalitat Valenciana.